אביטל שלום
אנו סבורים שניתן לקבל את בקשת העמותה להקלה מדרישת הניסיון המקובלת של שנתיים פעילות, בהתאם להנחיית היועץ המשפטי לממשלה מס' 1.2005.

מבחינת הפעילות של מחול שלם, מקובלת עלינו במלואה העמדה המאפשרת פיצול של הפעילות, שנתמכה עד כה במסגרת עמותת הכוריאוגרפים, לכדי עמותה נפרדת. כזכור, הפטור מדרישת הניסיון שמור אמנם למקרים חריגים, שבהם מתקיים אינטרס ציבורי מובהק, ואולם כפי שמורה הנחיית היועץ, מצב שבו נתח של פעילות מתפצל מתוך עמותה נתמכת לכדי עמותה חדשה, מהווה שיקול משמעותי בקביעת קיומו של אינטרס ציבורי כאמור.

יתרה מכך, ניתן לומר שבמקרה דנן האינטרס הציבורי מתחזק על רקע אופי התנהלותה של עמותת הכוריאוגרפים, המהווה הלכה למעשה עמותת גג [...] לתמיכה בפעילות של כוריאוגרפים עצמאיים [...]
בברכה,

ערן

